ԵՐԵՒԱՆ.- ՀՅԴն Երեւանի աւագանիի արտահերթ ընտրութիւններու քարոզարշաւի մեկնարկը կատարեց Արամ Մանուկեանի արձանին քով: Դաշնակցութեան ցանկը գլխաւորող Միքայէլ Մանուկեան իր ելոյթին մէջ նշեց, որ քարոզարշաւի մեկնարկի վայրը պատահականօրէն չէ ընտրուած. արդարեւ, 1918ին, Արամ Մանուկեան յաջողեցաւ համախմբել երեւանցիներն ու մեր ժողովուրդը եւ յաղթանակ տանիլ Սարդարապատի հերոսամարտին: Այն ժամանակ, Երեւանը տակաւին Հայաստանի մայրաքաղաքը չէ՛ր, քանի որ Հայաստանը անկախ պետութիւն չէր: